CELEX: E2015P0026
Language: hr
Date: 2015-11-04 00:00:00
Title: Zahtjev za savjetodavno mišljenje Suda EFTA-e koji je 4. studenoga 2015. podnio Prizivni sud Kneževine Lihtenštajna (Fürstliches Obergericht) u kaznenom postupku protiv A (Predmet E-26/15)

22.12.2016   
            
            
               HR
            
            
               Službeni list Europske unije
            
            
               C 480/6
            
         Zahtjev za savjetodavno mišljenje Suda EFTA-e koji je 4. studenoga 2015. podnio Prizivni sud Kneževine Lihtenštajna (Fürstliches Obergericht) u kaznenom postupku protiv A
   (Predmet E-26/15)
   (2016/C 480/08)
   Dopisom Sudu od 4. studenoga 2015., zaprimljenim u pisarnicu Suda 9. studenoga 2015., Prizivni sud Kneževine Lihtenštajna (Fürstliches Landgericht) podnio je zahtjev za savjetodavno mišljenje u kaznenom postupku protiv A o sljedećim pitanjima:
   
               1.
            
            
               Treba li Direktivu 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma tumačiti na način da „pružatelji usluga trusta i trgovačkih društava” u smislu članka 2. stavka 1. točke (3) podtočke (c) i članka 3. točke (7) podtočke (b) te Direktive podliježu obvezi provjere identiteta stranaka kako je navedeno u članku 8. stavku 1. točki (a) i članku 9. stavcima 1. i 6. te Direktive isključivo u skladu sa zakonodavstvom države članice u kojoj imaju poslovni nastan (in welchem [der Dienstleister für Trusts und Gesellschaften] seinen rechtlichen Sitz hat)?
            
         
               2.
            
            
               Ako je odgovor na prvo pitanje negativan: Prema kojim se kriterijima određuje jesu li „pružatelji usluga trusta i trgovačkih društava” obvezni provjeravati identitet stranaka kako je navedeno u članku 8. stavku 1. točki (a) i članku 9. stavcima 1. i 6. te Direktive u skladu sa zakonodavstvom druge države članice?
            
         
               3.
            
            
               Primjenjuju li se odgovori na 1. i 2. pitanje i kada društvo za koje se pružaju administrativne usluge nije osnovano u državi članici?